钦定古今图书集成/明伦汇编/氏族典/第070卷 > 朱徽煠
## 钦定古今图书集成/明伦汇编/氏族典/第070卷 > 朱徽煠

按《名山藏分藩记》：岷庄王子庶人徽煠封广通庶人，
府中家人段友洪者，数以技术进庶人，为庶人，言致
仕后军都事于利宾善相，庶人见之，利宾言“庶人有
异相，当主天下，今岁举事大利。”庶人悦之，遂造轰王
金宝，灵武钦武二侯银印，改元元元。作敕书分遣友
洪及蒙能、陈添，赍印金币，入苗蛮峒。封都厫寨苗首
杨文伯为灵武侯，天柱寨苗首金龙为“钦武侯”，并以
银牌赐。横岭峒苗首吴英头等，诱使起兵，来攻武冈，
文伯等不敢受。友洪等为镇南王徽煣所执，巡抚都
御史李实以闻。遣驸马都尉敬、内官琮征庶人入京
师。而湖广总兵官、保定伯瑶亦言阳宗王徽焟与通
谋，亦征入。方煠焟被征时，峒苗至为官军所击败。既
廷鞫，并降为庶人，幽高墙，除为。《景泰》二年